الديب ويب
هو الجانب المظلم من شبكة الانترنت
وهو عبارة عن ملايين المواقع المخفية
واللى مش بتظهر فى نتايج البحث العادى
وعشان توصلها لازم تستخدم نوع متصفح معين
وهو متصفح تور
اللى من خلاله بتقدر توصل للمواقع دى وتتصفحها
لمن لا يعرف الديب ويب
هو بإختصار شديد ممكن نسميه بالسوق السودة
اللى هتلاقى فيها كل شئ تقريباً من اول تجارة المخدرات والسلاح
لحد بيع البشر وجميع الاشياء الممنوعة والمحرمة
النهارده هنتكلم عن واحد من أكبر وأشهر هذه المواقع
وهو موقع اسمه Silk Road او طريق الحرير
القصة بدأت فى 2011
لما قرر شاب اسمه روس أولبريخت انه يفتح موقع على الديب ويب
واللى كان عبارة عن
سوق لبيع المخدرات والسلاح والمواد المقرصنة
وحاجات تانية كتير
ولكن قبل ما ندخل فى تفاصيل القصة
خلينا ناخد نبذة بسيطة عن روس أولبريخت
نشأ روس فى أسرة من الطبقة المتوسطة
وتخرج سنة 2006 من جامعة تكساس
وحصل على بكالوريوس العلوم وفى 2009 حصل على ماجستير العلوم من جامعة ولاية بنسلفانيا
 
وكان معروف عنه بأنه شخص مثقف جدا ومُطلع
بدأ حياته بمشروعه الخاص
وكان عبارة عن مكتبة لبيع الكتب المستعملة على الانترنت
ولكن تعثر المشروع فيما بعد بسبب نقص فى التمويل وتم اغلاقه
فى سنة 2011 قرر انه يفكر خارج الصندوق
وبدأإ فى أنشاء موقع طريق الحرير على الديب ويب
وكان بيدير الموقع تحت اسم مستعار وهو
القرصان الرهيب روبرتس
ودا اسم مقتبس من فيلم امريكى اسمه The Princess Bride
فى خلال سنة او اقل
اصبح الموقع اكبر سوق لبيع المخدرات على الانترنت
واللى من الصعب على اى شخص السيطرة عليه
وازدادت شعبيته ووصلت لأكتر من مليون مستخدم من جميع انحاء العالم
ودا لأنه كان من اكتر الاماكن
اللى يقدر اى شخص انه يحصل منها على المخدرات بكل سهولة و أمان
فكل اللى كان عليك
انك تختار المنتج
وتدفع تمنه
وبعدها تنتظر ساعى البريد اللى هيوصله لك لحد عندك فى ظرف او لعبة
بمجرد ما تفتحها هتلاقى فى الحاجة اللى طلبتها
وكأنك بتشترى من اى موقع عادى
ودا كان مسبب قلق ومشاكل كتير للحكومة الامريكية
خصوصا ان التجارة على الموقع كانت بتكبر يوم بعد يوم
واصبح فى تجار كبار من اماكن مختلفة
بدأوا يعرضوا منتجاتهم عليه
ففى 2013 كان فى الموقع 10 ألف منتج معروض للبيع
%70 من المنتجات دى كانت مخدرات
والباقى كانت عبارة عن اسلحة ومجوهرات وسجاير , كتب
إلى أخره
وكان بيتم تسليم السلع دى عن طريق البريد
مع وصف بطريقة الأستخدام
كانت عمليات البيع بتم بعملة البيتكوين
وهى عملة رقمية معروفة بأنها غير خاضعة لسيطرة الحكومات او البنوك
وهى العملة رقم واحد اللى بتم بيها معظم التعاملات على الديب ويب
وحتى على كتير من المواقع العادية
استمر الموقع فى العمل وجنى الأموال
ولكن كان من حين لآخر  بتظهر بعض المشاكل
كان منها مثلا
ان فى الفترة دى ظهر شخص مجهول وكان بيهدد بأنه هينشر اسماء وبيانات آلاف من مستخدمى الموقع
وهيفضحهم على الملأ
ولان روس أولبريخت كان حريص على النظام
وحريص على المستخدمين وعلى بيناتهم
قرر انه يحط مبلغ 150 ألف دولار مكافأة
للى يقدر يقتل هذا الشخص
من خلال القواعد اللى كان حاطتها روس وبيدير بيها الموقع
ومن خلال الاشخاص اللى تعامله معاه
واطلعوا على أفكاره
نقدر نقول انه مكنش مجرد شخص عادى بدأ فى تجارة المخدرات والبحث عن الثراء السريع
وانما كان شخص مثقف جدا عنده أفكار وفلسفة
عاوز يطبقها على ارض الواقع
جزء بسيط من أفكاره كان يتلخص بأختصار
أنه عاوز ينقل تجارة المخدرات من الشارع
ويخليها على الانترنت
فحسب وجهة نظره ان التجارة لو تحولت واصبحت على الانترنت
دا هيحمى الشخص العادى من الخطر اللى ممكن يتعرض له وهو بيتعامل مع (مروج المخدرات) وجها لوجه
ومن ناحية تانية هيمنع الحروب الدموية
اللى بتحصل بين تجار المخدرات يومياً
ومن خلال تطبيقه لأفكاره
قدر يأسس موقع تخطت أرباحه الـ مليار و200 مليون دولار
فى فترة زمنية بسيطة
ومن هنا بدأ غضب الحكومة الامريكية يزيد
ووصل لمرحلة انه لابد من اغلاق هذا الموقع بأى شكل من الاشكال
لدرجة ان فى مسؤول حكومى وصفه
بأنه من اكتر المواقع جُرأة ووقاحة
فى يوليو 2013
مكتب المباحث الفيدرالى الـ FBI بعد عناء دام سنتين
فى محاولات فاشلة للوصول لصاحب الموقع
اخيراً وبطريقة غامضة
قدروا انهم يتتبعوه
وتم القاء القبض عليه فى مكتبة عامة فى حي سان فرانسيسكو
ولكن بعد القبض على روس أولبريخت
كان فى شكوك فى الطريقة الغامضة اللى استخدمتها الـ FBI
واللى مكنتهم من تتبعه
لدرجة ان فى اشخاص زعموا ان الـ FBI ارتكبت اشياء غير اخلاقية وغير قانونية
ومن ضمن هذه الاشياء
انهم اخترقوا عدد كبير من اجهزة زوار الموقع
والغريب ان المحامى المدافع عن روس
لما حاول يسأل اعضاء مكتب الـ FBI
عن الطريقة اللى استخدموها
رفضوا انهم يردوا على السؤال
ودا اكد الشكوك اللى كانت عند ناس كتير
وانهم بالفعل اخترقوا اجهزة اشخاص ابرياء
بعد الفبض على روس أول القرصان الرهيب روبرتس
فى اكتوبر نفس السنة
قام مكتب الـ FBI بأغلاق موقع طريق الحرير
واتوجهت لروس عدة تهم
منها غسيل الاموال
وتهريب المخدرات
والقرصنة
وتهم اخرى
وفى سنة 2015 خضع للمحاكمة وتم الحكم عليه بالسجن
مدى الحياة
ودى كانت نهاية اكبر سوق لبيع المخدرات فى تاريخ الانترنت
وكانت برضو نهاية القرصان الرهيب روبرتس
اغلقت الحكومة الامريكية موقع طريق الحرير ظنا منها ان دا هيمنع تجارة المخدرات على الانترنت
او هيحد منها
ولكن تاتى الرياح بما لا تشتهى السفن
فاللى حصل كان عكس توقعهم تماماً
فبعد اغلاقهم لطريق الحرير
ظهرت مباشرةً عشرات المواقع لبيع المخدرات
حتى ان فى مواقع كانت بتحمل نفس اسم طريق الحرير
وأنتشرت هذه المواقع بشدة واصبحت امر واقع
من الصعب تجاهله
ومن الصعب برضو
القضاء عليه
